Document ID: 31994D0167

Sklep Sveta
z dne 10. marca 1994
o spremembah pridržkov Skupnosti v zvezi z nekaterimi določbami določenih prilog k Mednarodni konvenciji o poenostavitvi in uskladitvi carinskih postopkov
(94/167/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju predloga Komisije,
ker je na podlagi Sklepa 75/199/EGS [1] Skupnost postala pogodbenica Mednarodne konvencije o poenostavitvi in uskladitvi carinskih postopkov;
ker je na podlagi navedenega sklepa in Sklepov 77/415/EGS [2], 78/528/EGS [3], 80/391/EGS [4], 85/204/EGS [5], 86/103/EGS [6], 87/593/EGS [7], 87/594/EGS [8], 88/355/EGS [9] in 88/356/EGS [10], Skupnost sprejela 18 prilog k navedeni konvenciji;
ker je na podlagi člena 5(1) navedene konvencije Skupnost izrazila pridržke k nekaterim "standardom in priporočenim praksam" iz teh prilog, da bi se upoštevale posebne zahteve carinske unije;
ker je na podlagi člena 5(2) navedene konvencije Skupnost dolžna, da najmanj vsaka tri leta pregleda standarde in priporočene prakse, h katerim je izrazila pridržke; ker člen 5(1) navedene konvencije pogodbenicam dovoljuje, da izrazijo pridržke tudi po sprejetju priloge,
SKLENIL:
Člen 1
Pridržki Skupnosti v zvezi s Prilogami A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 in F.6 k Mednarodni konvenciji o poenostavitvi in uskladitvi carinskih postopkov se spremenijo na podlagi pregleda, katerega rezultati so predstavljeni v prilogi k temu sklepu.
Člen 2
Predsednik Sveta imenuje osebo, ki je pooblaščena, da generalnega sekretarja Sveta za carinsko sodelovanje obvesti o rezultatih pregleda iz člena 1.
V Bruslju, 10. marca 1994

Labels: 3
5